Започна строителството на АМ „Европа“ между ГКПП „Калотина“ и Драгоман:: Investor.bg
Още от този автор Банките ще дават подробни данни за загубите заради COVID-19
Започна строителството на АМ „Европа“ между ГКПП „Калотина“ и Драгоман
Инвестицията в 14,5-километровата отсечка на автомагистралата е 165 млн. лева, срокът за изпълнение е януари 2022 г., съобщи АПИ
Започна изграждането на участък от бъдещата автомагистрала „Европа“ между ГКПП „Калотина“ и Драгоман, съобщи Агенция „Пътна инфраструктура“.
„Автомагистрали“ ЕАД ще строи и последните 89 км от магистрала „Хемус“
Строителството на 14,5-километровата отсечка се финансира със средства от Механизма за свързване на Европа на Европейския съюз и републиканския бюджет. Стойността на инвестицията е за близо 165 млн. лева. Срокът за изпълнение е януари 2022 г.
Началото на участъка е след ГКПП „Калотина“ при 1-ви км и завършва непосредствено след Драгоман при 15-ти км. По трасето ще бъдат изградени четири пътни възела – „Калотина“, „Турмашка махала“ при 8-ми км, „Драгоман-Запад" при 13-ти км при пресичане с път III-813 Годеч - Габер и „Драгоман-Изток" при 14-ти км.
За опазване на околната среда и изпълнение на екологичните мерки при 4-ти км ще бъде изграден надлез (екотунел) за едри бозайници с ширина 40 м с почвена покривка, позволяваща засаждането на дървета и триметрова плътна шумозащитна ограда намаляваща светлинното и шумовото въздействие от преминаващите автомобили.
Строителният надзор ще осъществи ДЗЗД „Надзор Калотина - СОП“, в което са „ТРАНСКОНСУЛТ-БГ“ ООД, и „ПЪТИНВЕСТ-ИНЖЕНЕРИНГ“ АД. Техният договор е за 3,7 млн лева.
Трасето на АМ „Европа“ между ГКПП „Калотина“ и Софийския околовръстен път е с дължина 48 км и е разделено на три участъка.
Строителните работи на участъка между Драгоман и Сливница, с дължина 17 км, започнаха през май миналата година и се очаква да приключат до края на тази година.
Изграждането на двата участъка включва модернизация на съществуващия първокласен път I-8 между Калотина и град Сливница и разширяването му с второ платно до магистрален габарит.
Още по темата: Икономика и политика строителство Драгоман Агенция Пътна инфраструктура ГКПП Калотина инвестиция АМ Европа
Борисов: НСО да пази само държавния глава, председателя на парламента и премиера 2
Драстичен ръст на новите случаи на коронавирус у нас до 330 за 24 часа 8
Малките производители на вино стават все по-атрактивни според сомелиер